Helge Sunde

For den norske pressefotografen født 1951, se Helge Sunde

Helge Sunde (født 1965) er en norsk komponist og musiker oppvokst i Stryn.Helge Sunde hjemmeside.kulturnett.no om Sunde Helge Havsgård Sunde    fra Norsk Musikkinformasjon   Sunde er kjent for sine komposisjoner innen samtidsmusikk og jazz for store ensembler.

 Bakgrunn og virke 
Han har diplomeksamen i komposisjon fra Norges musikkhøgskole (1995), der han studerte med 
Olav Anton Thommessen, Bjørn Kruse, Lasse Thoresen og Alfred Janson.
Hans studieverk Festina lente er å høre på utgivelsen Absolute Pling-Plong: Eight ways of making music, fremført av BIT20,.Absolute Pling-plong platedetaljer.  I studietiden vant han forøvrig NOPA-prisen Årets verk med Bel Canto-medlemmene Anneli Drecker og Nils Johansen for «Tierre Obletz» (1993).nopa.no om prisutdelinger av Edvardprisen     

Sunde vant Spellemannprisen 1990 som medlem av Oslo Groove Company, og var nominert i 2004 som medlem av Sharp 9. Han var musikalsk leder for Norske Store Orkester  i perioden 2004 til 2016, og ble sammen med den nominert til Spellemannprisen 2006 i klassen jazz for albumet Denada. Han produserte, arrangerte og spilte trombonium på Ragnhild Furebottens album Never on a Sunday fra 2011, et album Furebotten fikk Spellemannprisen 2011 i klassen folkemusikk for. Han fikk Echo Jazz Award (tysk Grammy) i 2010 for Denada-albumet Finding Nymo og Edvard-prisen i 2013 i åpen klasse for albumet Windfall.

Han har også vært gjestedirigent og solist med flere norske orkeste. Hos Kristiansand symfoniorkester var han høsten 2019 med Trygve Skaug. Han dirigerte også deres prosjekt Django Symphonique med solister som Birelli Lagrenne og Florin Niculescu bla. på turné til Paris og samme prosjekt ble også gjort i Genève der han dirigerte Orchestre de la Suisse Romande. 

Han er også flittig gjest hos Det Norske Blåseensemble i Halden, både som musiker og også som leder av Jazzkomposisjonsutdanningen ved Nmh, arrangør og ensembleleder.
I militærkorpsene har han avtjent verneplikt og arbeidet som trombonist, arrangør, komponist (Caissa 2003, Ultimafestivalen) og dirigent i Forsvarets stabsmusikk. Han har også vært mye brukt som dirigent, solist, arrangør og komponist i Hærens musikkorps i Harstad og har skrevet bestillingsverk til Sjøforsvarets musikkorps i Bergen (Absolute Ping Pong, 2009), vært dirigent, solist og arrangør i Luftforsvarets musikkorps i Trondheim.

I Danmark og Tyskland har han gjort prosjekter med SWR Big Band i Stuttgart, bl.a. CD-utgivelsen Folk Songs 2.0 hvor han rekomponete tysk folkemusikk for Stuttgart Vokalensemble og SWR Big Band, og også med Stuttgart Radiosymfoniorkester ved en konsert i juli 2012. Han har også gjort produksjoner med HR BigBand i Frankfurt, bl.a. en hel konsert med rekomponerte Kraftwerk-låter og en produksjon med Nils Petter Molvær og Eivind Aarset. Han har også arbeidet som arrangør/komponist for NDR Big Band i Hamburg.
Høsten 2018 gjorde Danmarks Radio Big Band en helaften med Marilyn Mazur, en av Sundes favorittmusikere, og i denne anledning ble musikk fra hele hennes karriere arrangert av ham. Våren 2019 gjorde de en konsert med Marius Neset hvor også Sunde arrangerte hans musikk for DR Big Band. Han har også besøkt Aarhus Jazzorkester, der han bl.a. har arrangert og dirigert et prosjekt med Jim Black og Skuli Sverrison. 

I Sverige har Norbotten Big Band spilt hans musikk med Gary Husband som gjest på trommer. I 2015 var han dirigent på den store hyllestkonserten i anledning Eberhard Webers 75-årsdag, hvor han bl.a. urfremførte Pat Metheny sitt 35 minutter lange verk Hommage med SWR BigBand, Pat Metheny, Gary Burton, Ralph Towner, Paul McCandles, Danny Gottlieb, Scott Colley, og i tillegg var Jan Garbarek, Manfred Schoof og Michael Gibbs med på prosjektet.
Hans komposisjoner har vært skrevet og fremført for ensembler som Kringkastingsorkestret, Stavanger Symfoniorkester, Bergen Filharmoniske Orkester,  Oslo Sinfonietta Ensemble Ernst, Arktisk Sinfonietta, Bodø Sinfonietta, Oslo Filharmoniske orkester m.m. 

Han har også bidratt  til Barnas Supershow på NRK. Han spiller også i Ophelia Orchestra og har medvirket på utgivelser med Ole Paus (Biggle's testamente, 1992), Motorpsycho (Let'em eat cake, 2000) og Trygve Seim (Sangam, 2004).Helge Sunde diskografi fra groove.noHan har også bidratt  til Barnas Supershow på NRK, har skrevet musikk til TV seien Tyven tyven (Nrk 1997) og medvirket også som skuespiller i serien Jenny og Ramiz året etter. Han har også vært musikalsk leder for Bærum Musikk og danseteater (BærMuDa) siden nittitallet og skrev i 2012 musikalen Isdronningen sammen med Cecile Due. Isdonningen omhandlet Sonja Henies liv og det var over 100 aktører på scenen inkludert Bærum Symfoniorkester og Prime Time Orchestra. Han har også skrevet operaen Sildagapet for Opera Nordfjord sammen med Jostein Avdem Fretland (2016). 

Helge Sunde har siden 2013 vært ansatt som førsteamanuensis ved Norges musikkhøgskole, der han har ansvar for masterstudiet i jazzkomposisjon, den internasjonale masteren Nocom og skolens store jazzensemble som i sin største utgave talte 36 musikere.

 Utgivelser 
 Rotations (Aurora, 2006) med Kringkastingsorkestret.REDLIGHTmusic: Båndet går  fra Norsk Musikkinformasjon (30.4.04)
 Denada (ACT, 2007).
 Finding Nymo (ACT, 2009).
 Windfall (Ozella Records 2012)

 Referanser 

 Eksterne lenker 



Kategori:Norske jazztrombonister
Kategori:Norske komponister
Kategori:Personer fra Stryn kommune